A 2014-es magyar nemzeti döntő fináléjába összesen nyolc előadó jutott be. Kállay-Saunders András dala a zsűritől 30 pontot kapott, így elsőként került be a négyes szuperfináléba. A közönségszavazás lezárása után kiderült, hogy a legtöbb SMS szavazatot is a Running című dal kapta, így Kállay-Saunders András nyerte a 2014-es válogatót és ő képviselhette Magyarországot az 59. Eurovíziós Dalfesztiválon, Koppenhágában.